google/wiki40b huggingface dataset:
Panzer General II

Spillets oppbygning

Panzer General II er delt inn i scenerier, der hvert scenario representerer et spesifikt slag. Alle slag spilles på et kart inndelt i sekskanter, der feltene representerer én til to kilometer. Hele kartet er synlig for spilleren fra starten av scenariet, men fiendtlige enheter dekkes av en såkalt «fog of war» og er dermed ikke synlige.
Hvert felt er klassifisert som en av tretten terrengtyper, der terrenget påvirker hvordan enhetene flyttes. Fjell, byer og skoger hindrer enhetenes sikt. Det finnes også fire typer felter som kan erobres og kontrolleres, disse markeres av eierens flagg. Disse feltene representerer viktige forsyningslagre, byer og andre militære mål, og mange av dem må erobres for å vinne slaget. Målet med et slag er å erobre alle slike felter fra fienden.
Spilleren angriper fienden og erobrer felter ved å flytte enheter, som omtrentlig representerer bataljoner, regimenter eller skvadroner. Det er åtte hovedgrupper av enheter, hver med spesielle egenskaper: Infanteri, stridsvogner, anti-panser, rekognosører, antiluftskyts, artilleri, jagerfly og taktiske bombefly. Hver enhet har verdier for ting som forflytning, angrepsegenskaper både mot pansrede og ikke-pansrede mål, drivstoff, ammunisjon og så videre. Den viktigste verdien er helse, som vanligvis representeres som en verdi fra én til ti. Alt utstyret i spillet representerer virkelig utstyr fra perioden, og etterhvert som et felttog trekker ut i tid vil spilleren kunne oppgradere enhetene og kjøpe nye og mer moderne enheter som blir tilgjengelig.
Spilleren har flere muligheter når enhetene hans har tur. Enheten kan først flytte, for deretter å skyte eller eventuelt skaffe nye forsyninger eller forsterkninger. Forsterkninger er en knapp ressurs, og koster «prestisje» (spillets valuta). Trekker man inn for mye forsterkninger under et slag vil man ha mindre prestisje til å anskaffe nye enheter mellom slagene. Man får tilført prestisje ved å erobre byer og andre militære mål fra fienden.
Etterhvert får enhetene bedre erfaring, noe som representeres på en skala fra én til fem. Når erfaringsnivået øker kan enhetene få spesielle egenskaper, representert som «ledere».
De fleste slagene i spillet er hentet fra virkeligheten, men har ofte en egen vri for å få dem til å passe inn i spillet. For eksempel er slaget ved Suomussalmi med i hovedfelttoget om man velger å spille Tyskland, på tross av at ingen tyske tropper i virkeligheten deltok i slaget. Spillet har også en del hypotetiske slag, disse får man typisk spille om man har gode resultater i løpet av felttoget. For eksempel kan man invadere Storbritannia om man som Tyskland gjør det bra i Frankrike i 1940, eller man kan invadere USA om man nedkjemper Sovjetunionen.

Strategi

Spillerens enheter blir med videre gjennom slagene, noe som gjør at man vil få problemer om man optimaliserer styrken for ett spesifikt slag. Det er relativt vanskelig å finne en optimal strategi for et helt felttog. Boken The Panzer General II Official Strategy Guide (ISBN 978-0761501053) tar opp mulige spillstrategier.
Aldo Moro

Kidnapping og drap

Den 16. mars 1978 skulle den italienske nasjonalforsamlingen gjennomføre en avstemning for det som skulle ha blitt Moros tredje regjering. På vei til nasjonalforsamlingen ble Moro kidnappet, og livvakten hans ble skutt og drept. De røde brigader påtok seg ansvaret for kidnappingen, og krevde at et antall fengslede brigademedlemmer skulle løslates i bytte mot Moro.
Etter harde forhandlinger der regjeringen nektet å gi etter for terroristenes krav ble Moros lik funnet 9. mai 1978 i bagasjerommet på en bil som stod parkert ved en kirkemur på Via Michelangelo Caetani i sentrum av Roma, bare få hunder meter fra det kristeligdemokratiske partiets hovedkontor. Moro hadde blitt skutt i brystet med elleve skudd.
Norsk reklame-studio

Norsk reklame-studio var et norsk studio for innspilling av grammofonplater. Adressen var Dronningens gate 26 i Oslo.
Lum Rexhepi

Karriere som klubbspiller

Rexhepi startet karrieren som seniorspiller i FC Honka i Veikkausliiga. Han signerte i januar 2015 for Lillestrøm.

Landslagskarriere

Rexhepi spilte første landslagskamp for Finland 26. januar 2013, da Finland tapte 0–3 for Sverige på bortebane. Rexhepi spilte også i Kosovos første landskamp, da Kosovo spilte uavgjort 0–0 mot Haiti 5. mars 2014.
Valla (Södermanland)

Valla er et tettsted i Katrineholm kommune i Södermanlands län i Södermanland i Sverige. I 2010 hadde tettstedet 1 517 innbyggere. Valla ligger cirka 10 kilometer øst for Katrineholm.
Maria Trøen

Norsk delfinale i Melodi Grand Prix i 2008

Trøen ble slått ut i delfinalen i Bodø Spektrum 25. januar 2008. Hear Me When I'm Calling havnet som en av de to siste sangene.
Deliberativt demokrati

Deliberativt demokrati, også kalt samtaledemokrati og konsensusdemokrati, er en form for demokrati der avgjørelser blir fattet på grunnlag av en bred, offentlig debatt fremfor stemmegivning alene. I et deliberativt demokrati fattes politiske avgjørelser helst gjennom politisk konsensus etter at borgerne har luftet sine synspunkter, argumenter, refleksjoner og meninger. Det er samfunnets felles beste, og ikke politisk makt som skal danne grunnlaget for en avgjørelse.

Bakgrunn

Deliberativt demokrati kommer fra ordet deliberasjon, som betyr overveielse eller rådslagning. Et deliberativt demokrati er med andre ord et folkestyre basert på rådslagning og diskusjon med borgerne. Den politiske ideen har røtter tilbake til antikkens Hellas, men har siden blitt utviklet av blant andre Jürgen Habermas. 
Tilhengere av styreformen mener samfunnet bør legges opp for å sikre mulighet for reell deliberasjon. Samtidig må en unngå at demokratiske prosesser blir påvirket av interessegrupper, særgrupper eller ulik politisk makt – blant andre pengesterke aktører, spindoktorer og mediestrateger.
I Danmark er det gjort flere forsøk og studier på deliberativt demokrati. Argumentene for denne styreformen er at politiske beslutninger får økt legitimitet og forankring i folket samt at kvaliteten på politiske vedtak blir forsterket. Studier viser at borgere i visse tilfeller kan la seg påvirke av hvordan mediestrateger og spindoktorer iscenesetter ulike politiske saker, og tilhengerne av deliberativt demokrati mener at folket ikke vil la seg påvirke like lett gjennom grundig politisk debatt. 
Motstandere peker på at deliberativt demokrati krever årvåkne, deltakende og aktive medborgere. På grunn av ulik utdanning, bakgrunn og interesse kan det være vanskelig å sikre at en bredest mulig andel av borgerne vil delta i den politiske debatten. En risikerer dermed at bare deler av befolkningen vil aktivt delta, og at andre deler ikke vil bli hørt eller få komme til orde. Dette kan svekke styreformens legitimitet hos folket. 
Deliberative demokratier legger også opp til at borgerne opptrer rasjonelt, samarbeidsvillig og samlet – at synspunkter formes av rasjonell debatt og andres synspunkter. Kritikere mener at mennesker ikke er i stand til å gjøre dette, både på grunn av menneskets natur og sosial ulikhet og partiskhet.
Hurtigløp på skøyter under Vinter-OL 1932 – 500 meter damer

Første runde

De 3 første fra hvert heat kvalifiserte seg videre til finalen.
Nihonshoki

Nihonshoki (japansk: 日本書紀 eller Nihongi 日本紀, oversatt som «Japans krøniker») er den nest eldste bevarte boken om Japans urgamle historie.

Boken

Nihonshoki er skrevet på klassisk kinesisk og omfatter 30 kapitler.
Den begynner, som Kojiki, med mytologiske fortellinger blant annet om hvordan Amaterasu skapte Japan, men inneholder også forhistoriske overnaturlige beskrivelser om hendelser under 700-tallet.

Historia

Nihonshoki ble avsluttet i år 720 under redigering av Toneri-shinnō (prins Toneri), sønnen til Tenji-tennō (keiser Tenji).
Det eldste bevarte manuskriptet er "Shitennōji eksemplaret" som er datert til omkring slutten av Naraperioden og begynnelsen på Heian-perioden.
Den første oversettelsen til engelsk «Nihongi, Chronicles of Japan from the Earliest Times to A.D. 697», ble gjort i 1896 av britiske William George Aston, en oversettelse som den dag i dag betraktes som et standardverk.
Stenoidion

Utseende

Middelsstore, lange og slanke, vanligvis brunrøde og svarte trebukker, dekkvingene gjerne med lyse flekker. Antennene er lengre enn kroppen. Pronotum er mye lengre enn bredt, sylindrisk. Dekkvingene er jevnbrede, noe tilspissede bak, beina middels lange med klubbeformede lår.

Utbredelse

Slekten er utbredt fra Nicaragua i nord til det sørlige Brasil i sør.
Kokeplate (album)

Kokeplate er et musikkalbum med Visvas, utgitt i 1974.
Trenton kullkraftverk

Trenton kullkraftverk er et kullkraftverk i Trenton i Nova Scotia, Canada. Det har en installert produksjonskapasitet på 307 MW, fordelt på to blokker. Operatør er energiselskapet Nova Scotia Power. Sommerkapasiteten er 270 MW.
Rituximab

Rituximab (legemiddelnavn MabThera) er et monoklonalt antistoff mot cellemarkøren CD20, som i hovedsak finnes hos B-celler. Medikamentet binder seg derfor til disse cellene og fører til celledød, noe som derfor virker immunmodulerende.  
Rituximab anvendes blant annet ved Non-Hodgkins lymfom, bestemte former av leukemi, alvorlig revmatoid artritt, og for å motvirke avstøtning av transplanterte organer. Det har også vist seg å være effektivt ved visse autoimmune sykdommer slik som multippel sklerose.

Virkningsmekanisme og bivirkninger

Rituximab inneholder monoklonale antistoffer, det betyr likeartete antistoffer, noe som gir mer spesifikk virkning. Disse fungerer ved å markere B-cellene slik at de finnes og ødelegges av et annen type hvite blodlegemer, NK-celler. Antistoffet fester seg ved et av celleveggsproteinene (i dette tilfellet et protein med betegnelsen CD-20) som finnes på alle B-cellene, bortsett fra de mest spesialiserte (plasmaceller), og tiltrekker seg NK-celler som i sin tur bevirker B-cellens død. 
Siden Rituximab virker målrettet mot celler med CD20-proteinet, er det mye mer spesifikt enn tradisjonell cellegift (cytostatika). Det har derfor betydelig mindre alvorlige bivirkninger enn disse. Likevel er det knyttet en risiko for anafylaktiske reaksjoner til infusjonen av antistoffer som Rituximab. I tillegg svekker medikamentet immunsystemet, noe som kan føre til at man lettere får infeksjoner og kreft, samt oppblussing av latente virus i kroppen (f.eks. hepatitt B og cytomegalovirus).

Kronisk utmattelsessyndrom

I en norsk artikkel som har fått oppmerksomhet har Rituximab også vist seg å ha effekt ved kronisk utmattelsessyndrom. I løpet av 2014 ble en norsk multisenterstudie med 144 patienter påbegynt. Resultater av denne kommer tidligst til å bli publisert i begynnelsen av 2018. Det har tidligere blitt kjent at pasienter med kronisk utmattelsessyndrom oppviser immunologiske avvik.

MS

En håndfull antistoffer med samme funksjon (anti-CD20) har også blitt fremstilt (ocrelizumab, ofatumumab, obinutuzumab).  
Ocrelizumab ble i 2017 godkjent som behandling for MS i flere land (amerikanske FDA og det europeiske legemiddelverket), og ligger per april 2018 inne for behandling hos Legemiddelverket for godkjenning i Norge. Det er det første legemiddelet som er godkjent i USA og Europa for den alvorligste formen for MS; primær progressiv MS.   
Ocrelizumab har samme virkningsmekanisme som Rituximab, men er et "humanisert" antistoff (molekylstrukturen er endret for å etterligne menneskers antistoffer), noe som betyr at det teoretisk sett kan gi mindre immunologiske bivirkninger.
Freden i Oslo

Freden i Oslo var en fredsavtale mellom Norge og Sverige under hertug Erik som ble sluttet i Oslo 22. mars 1310. Freden bekreftet våpenhvilen i Stenjö fra 12. mars som stoppet krigshandlingene mellom landene. Borgene Kungahälla, Varberg og Hunehals ble returnert til Norge. Hertug Erik ble anerkjent som norsk tronarving om konge Håkon skulle dø uten mannlig arving og gjenopprettet forlovningen mellom konge Håkons datter Ingeborg og hertug Erik. Dessuten ble det opprettet et forsvarsforbund mellom Sverige og Norge. Dette ansees å ha vært en sterk påtrykkning mot Danmark før de forestående fredsforhanlingene i Helsingborg, se freden i Helsingborg.
Mauseidvåg

Mauseidvåg (eller Mauseidvågen) er en bygd i Sula på Sunnmøre.
Det ligger rundt 7 kilometer sørøst for kommunesenteret Langevåg.

Infrastruktur og næringsliv

Mauseidvåg er et viktig knytepunkt da Europavei 39 går igjennom bygden, fergesambandet sulesund-hareid er også et viktig knytepunkt.

Mauseidvåg har egen barneskole for trinnene 1-7 klasse kalt Måseide skole.

Sula Rutelag holder til i Mauseidvågen og hadde i lang tid konsesjon for busstrafikk i Sula.

Fritidstilbud

Av idrettstilbud har man Mauseidvåg og Solevåg Idrettslag (MSIL) som har har fotball og håndball-lag. På Eikrem har man Allheim Stadion som har full kunstgressbane som eies av MSIL og man finner også Allheim klubbhus. 
Ved Måseide skole er det ballbinge med fotballmål og basketballkorg.
Tetsu Yamato

Karriere

Tetsu Yamato startet sin profesjonelle karriere i Cerezo Osaka i 1997.
Wonderwall

Bakgrunn

Tittelen «Wonderwall» ble tatt fra debutalbumet til George Harrison, Wonderwall Music (1968), som inneholder filmmusikken til filmen Wonderwall. I intervjuer etter sangen kom ut hevdet Gallagher at han skrev sangen om sin kjæreste, Meg Mathews. Etter at Gallagher slo opp med Mathews i 2001, hevdet han derimot at han skrev sangen om en fantasivenn, og at media hadde hjulpet til med å spre denne misoppfatningen og at han ikke ønsket å såre følelsene hennes.

Coverversjoner

Sangen er også spilt inn og framført av en rekke andre artister. Den mest kjente er The Mike Flowers Pops' Easy listening-versjon av sangen, også utgitt i 1995, som også ble en stor hit, og nådde 2.-plass på den britiske singellisten.
Den britiske sangeren Ryan Adams ga ut sin versjon av sangen i 2001. Noel Gallagher likte denne versjonen, og uttalte i et intervju: «Jeg tror Ryan Adams er den eneste personen som noen gang fikk til den sangen rett. Jeg hadde elsket å gjøre Adams-versjonen, men foran 60 000 Oasis-fans ville ikke det vært mulig».
Rapperen Jay-Z sang sangen på Glastonbury-festivalen i 2008. Jay-Z spilte sangen på festivalen som svar på at Noel Gallagher hadde rettet kritikk mot at Jay-Z skulle spille på den tradisjonelt gitarrockdominerte Glastonbury. Fremføringen førte imidlertid til at Oasis' originalsingel igjen kom tilbake i de britiske salgslistene.
En musikkvideo med boybandet One Direction som spiller og synger en akustisk versjon av sangen som var veldig lik Oasis' originalversjon, ble lastet opp på YouTube i 2012 og har fått over 8 millioner treff.
Kreuger

Kreuger eller Kreüger er en svensk slekt av tysk opprinnelse fra Kalmar. Av slektens mest kjente medlemmer, kan nevnes fyrstikk-kongen Ivar Kreuger (1880–1932). Den etymologiske betydningen av navnet er "krögare", som kommer av krog, på gammelsvensk krogher fra det middelalderske, lavtyske ordet kroch — i bøyd form kroges og på moderne tysk krug.
Sichuanuniversitetet

Campus

Sichuanuniversitetets tre campuser ligger alle i Chengdu. Den eldste, Wangjiang (望江) campus, ligger sentralt i byen, ved siden av Jinjiang-elven og dens sideelv Jiang'an-elven. I nærheten ligger Huaxi (华西) campus, som er hvor det medisinske instituttet ligger. Jiang'an (江安) campus ble bygget i 2003 i Shuangliu, omtrent 12.5 km fra de eldre campusene.

Internasjonal rangering

I 2010 ble Sichuanuniversitetet rangert blant de 301-400 beste universitetene i verden av Academic Ranking of World Universities, som hvert år blir kåret av Jiaotong-universitetet i Shanghai. Blant kinesiske universitet ble det rangert nummer åtte.
Mr. Beans ferie

Mr. Beans ferie er en britisk filmkomedie laget av Rowan Atkinson som handler om Mr. Bean. Filmen kom i 2007 og varer 85 minutter.

Handling

Det er juni i London og det regner. Mr. Bean er med på en basar, der det går an å vinne en tur til en strand i Cannes. Mr. Bean kommer akkurat i tide til at han får høre vinneren. «Og vinneren er:» sier oppleseren, «919» Mr. Bean tar en titt på loddet men ser til sin store fortvilelse at han har lodd 616. Det han ikke vet, er at han holdt det feil vei. Han hiver det vekk og det lander i en vogn på et elektrisk tog. Han ser tilfeldigvis bort på toget, og der ligger loddet, denne gangen rett vei! Oppleseren skal akkurat til å trekke et nytt lodd da Mr. Bean roper: «Jeg vant, jeg vant!» På turen får han med seg to hundre euro i lommepenger og et videokamera.
Først tar han Eurostartoget fra London til Paris, og skal deretter ta tog fra Gare de Lyon til Cannes. På Eurostartoget skal han ha seg kaffe. Damen bak disken spør: «La Caffe» «Oui» svarer han. «La sugar» spør damen. «No» svarer han. Så sier hun: «You speak very good french» Da svarer Mr. Bean: «Gracias!»
Da han er fremme med det første toget skal han ta drosje til Gare de Lyon. Han kan selvfølgelig ikke snakke fransk så han sier til sjåføren: «Tøff, tøff, Gare de Lyon» Han tror han har veldig god tid, så han leter etter filmkameraet for å filme drosjen. Mens han leter kommer en annen mann og stjeler drosjen han skulle ta. Så kommer det en ny drosje. Han leter fortsatt etter kameraet sitt, så et ektepar kommer og sier at de skal til La Défense. Så går de for å hente bagasjen sin, og da hopper Mr. Bean inn i feil drosje. Drosjen kjører forbi mange kjente plasser som Eiffeltårnet og Notre-Dame. Mr. Bean filmer alt han ser, til og med veggen inni en tunnel. Drosjen setter han av ved La Défense, og Mr. Bean kan ikke se noen jernbanestasjon. Han prøver fortvilet å spørre franskmenn med tegnspråk, men ingen forstår ham. Da ser han et kart over Paris. La Défense ligger helt i ene enden av Paris, mens Gare De Lyon ligger i andre enden. Han ordner noe med kompasset sitt, og ser bare en mulighet, og gå til fots! Han går rett frem og bryr seg ikke om motorsykler, fotgjengere, og biler. Noen franske menn ser ham i et kamera, og den ene sier: «Skal vi gjøre noe» Den andre svarer: «Ta det rolig, det er en engelskmann» Etter en lang fottur kommer han til Gare De Lyon. Toget hans står klar på stasjonen, og Mr. Bean bestemmer seg for å ta et smørbrød i en sandwichautomat. Pengene har han gjemt i slipset sitt. Han fører pengene inn, men da sitter slipset fast i automaten. Han får såvidt slipset ut men da har toget gått.
Glyptoglossa

Utbredelse

Slekten er utbredt i det sørlige Afrika.
Ashlee Simpson

Biografi

Ashlee begynte å danse som fireåring. Som elleveåring var hun den yngste som noen gang har begynt på School of American Ballet i New York. Som 16-åring fikk hun rollen som «Cecillia Scott» i den amerikanske TV-serien 7th Heaven.
Etter to sesonger sluttet Ashlee i 7th Heaven for å satse på en musikk-karriere. Hun fikk platekontrakt med Geffen Records i 2003 etter en del nei fra andre plateselskaper. Året etter ga hun ut albumet Autobiography. Den gikk rett inn på førsteplass på albumlista i USA etter en uke, og da hadde den solgt over 360 000 eksemplarer. MTV lagde en serie der de fulgte Ashlee igjennom innspillingen av debutalbumet. Hennes første singel «Pieces of Me» ble en hit verden over.
I 2005 kom album nummer 2 ut, I Am Me, og i 2008 ble hennes tredje studioalbum, Bittersweet World, utgitt.
Ashlee giftet seg 17. mai 2008 med Pete Wentz, bassist og backup-volkalist i bandet Fall Out Boy. I november 2008 fikk Ashlee og Pete sitt første barn, en gutt med navn Bronx Mowgli Wentz. Høsten 2009 var Ashlee med i serien Melrose Place, og spilte rollen som «Violet Foster», en 18 år gammel småbyjente som vil prøve lykken i L.A. Etter 12 episoder ble hun sparket ut av serien. Hun spilte i musikalen Chicago som «Roxie Hart» i Broadway, noe hun også gjorde i London i 2006.
Promozione Puglia 2015/16

Promozione er det sjette nivået i italiensk fotball. Hvert lag som vinner den individuelle ligaen innenfor Promozione-nivået rykker opp til den nærmeste divisjonen i Eccellenza. Avhengig av reglene i hver lokale liga, er det noen lag som hvert år rykker ned til Prima Categoria, det 7. nivået. Promozione Puglia holder til i regionen Puglia.
Tafjord-ulykka

Tafjord-ulykka var en naturkatastrofe som fant sted natt til 7. april 1934 i Tafjorden på Sunnmøre. Et større fjellparti raste ut i fjorden og flodbølgen fra raset raserte store områder og drepte 40 mennesker i Fjørå og Tafjord. Dette er en av de største skredulykkene i Norge.
I 2006 undersøkte NGU muligheten for at to hamre i Hegguraksla (like ved der 1934-raset gikk) kan rase ut i fjorden.

Tiden i forkant

Det hadde i lang tid vært fare for at fjellblokken Langhammaren, som lå 730 meter over fjorden, skulle rase ut. En fjellsprekk hadde utvidet seg over tid, og folk som fisket eller rodde i fjorden holdt seg langt unna Langhammaren. De visste at fjellblokken kunne rase ut når som helst, men siden ingen bodde rett under den, trodde de at det ikke kunne skje noe særlig alvorlig. Ingen kunne tenke seg hvilke konsekvenser et slikt ras kunne få. For å unngå at en eventuell flodbølge skulle ødelegge noe de eide, dro de båtene sine opp på land. Bare folket i Fjørå visste om sprekken i Langhammaren. De som bodde i Tafjord fikk ikke vite om den.

Raset og etter raset

Tafjordulykka inntraff kl. 03:10 natt til 7. april 1934. Langhammaren, 730 meter over havet, løsnet og falt ned i Tafjorden. Raset tok ca. 3 millioner kubikkmeter stein med seg ned i fjorden. Dette dannet flodbølger som var opp til 64 meter høye. Folk våknet brått. Det var mørkt, og ingen forsto hva som skjedde før vannet kom. De som bodde nærmest Langhammaren hadde ingen mulighet til å komme seg i sikkerhet. Bølgene var 16-17 meter høye da de traff land. Både Tafjord og Fjørå ble rammet. 40 mennesker omkom i ulykka. Dette er en av de største naturkatastrofene i Norge. Bygdene var på denne tiden veiløse og alle båtene var ødelagt av flodbølgen, men telefonlinjen var i orden slik at man fikk varslet om ulykken. Lokalbefolkningen hentet ned båter fra fjellvann for å delta i redningsarbeidet på fjorden. I dagene etter kom flere hundre frivillige fra bygdene på Sunnmøre og fra Ålesund for å delta i opprydnings- og reparasjonsarbeidet. I Oslo ble det arrangert tilstelninger til inntekt for de som var rammet av Tafjordulykken. På en tilstelning bidro blant annet Martin Linge, leder for Sunnmørsgildet og Nicolai Rygg, direktør i Norges bank.

Mediedekning

Aftenposten kom med ekstrautgave tidlig samme formiddag og avisens journalist Odd Arnesen og fotograf Ingvald Møllerstad reiste til Tafjord med Viggo Widerøes fly samme dag. Fjorden var full av vrakgods slik at de i stedet landet på det islagte Onilsavatnet. Viggo Widerøe returnerte til Oslo samme kveld med filmrullene, mens Møllerstad ble igjen og tok flere bilder - av mangel på fly ble de siste filmrullene fraktet på ski over Stigfjellet (Trollstigen åpnet to år senere) til Raumabanen. Ulykken var en av de første som ble illustrert med ferske fotografier i avisenes reportasjer.
Mount Baldy Zen Center

Mount Baldy Zen Center er et Zen-buddhistisk kloster som tilhører sekten Nyorai-nyokyo innenfor grenen Rinzai. Klosteret ligger i San Gabriel Mountains i regionen Angeles National Forest og opptar et areal på 18 000 m2 Det ble grunnlagt i 1971 av Kyozan Joshu Sasaki. Klosteret, som tidligere var en speiderleir, ble berømt da musikeren Leonard Cohen ble tilsluttet i 1994. Klosteret tjente som residens for Sasaki, og var opptreningssenter for hans linje innenfor klosteret. Sazaki døde i 2014, 107 år gammel.